Diari Oficial de la Generalitat Valenciana


Sumari del DOGV 8771, del 25-03-2020 (2020/2380)

RESOLUCIÓ de 10 de març de 2020, del director general de Relacions amb Les Corts, de la Presidència de la Generalitat, per la qual es publica el conveni entre Turisme Comunitat Valenciana i l'Ajuntament del Campello per al desenvolupament del programa Tourist Info, a través del manteniment i actualització en aquesta xarxa de l'oficina d'informació turística del municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8771

Data del DOGV
:   25-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2380


Data del document
:   10-03-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de març de 2020, del director general de Relacions amb Les Corts, de la Presidència de la Generalitat, per la qual es publica el conveni entre Turisme Comunitat Valenciana i l'Ajuntament del Campello per al desenvolupament del programa Tourist Info, a través del manteniment i actualització en aquesta xarxa de l'oficina d'informació turística del municipi. [2020/2380]  
Turisme Comunitat Valenciana i l'Ajuntament del Campello han subscrit, prèvia tramitació reglamentària, els dies 11 de febrer de 2020 i 3 de febrer de 2020, respectivament, el conveni per al desenvolupament del programa Tourist Info, a través del manteniment i actualització en aquesta xarxa de l'oficina d'informació turística del municipi, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 10 de març de 2020 i número 136/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 10 de març de 2020.- El director general de Relacions amb Les Corts: Antonio Torres Salvador.  
  
  
CONVENI ENTRE TURISME COMUNITAT VALENCIANA I L'AJUNTAMENT DEL CAMPELLO PER AL DESENVOLUPAMENT DEL PROGRAMA TOURIST INFO, A TRAVÉS DEL MANTENIMENT I ACTUALITZACIÓ EN AQUESTA XARXA DE LES OFICINES D'INFORMACIÓ TURÍSTICA DEL MUNICIPI.  
  
  
REUNITS  
  
D'una part, FRANCESC COLOMER SÁNCHEZ, secretari autonòmic de Turisme i president de Turisme Comunitat Valenciana, en virtut del que disposa el Decret 151/2018, de 21 de setembre, del Consell, pel qual es nomena la persona titular de la Secretaria Autonòmica de Turisme de la Generalitat (DOGV de 24.09.2018), i en l'article 19 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV de 12/07/2019), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 12 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, i pel que disposa el Decret 7/2020, de 17 de gener, del Consell, de regulació del òrgans per a la coordinació de l'acció turística i de l'organisme públic per a la gestió de la política turística. El domicili de la referida entitat de dret públic, als efectes d'aquest document, és el siti a València, C/ de la Democràcia, 77, Ciutat Administrativa 9 d'Octubre, Torre II, planta tercera.  
  
La seua legitimació i representació per a aquest acte es deriva del que estableix l'apartat dos d) de l'article 31 del referit Decret 7/2020, de 17 de gener, en la virtut del qual el president de Turisme Comunitat Valenciana exercirà la representació permanent de Turisme Comunitat Valenciana en la signatura de convenis, i es troba autoritzada la signatura d'aquest conveni per acord del Consell de data de 8 de febrer de 2019, conforme al que estipula, per als convenis tipus, la disposició addicional tercera del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV núm. 7379, de 13/10/2014).  
  
I d'una altra, JUAN JOSÉ BERENGUER ALCOBENDAS, Alcalde-President de l'Ajuntament del Campello, que intervé en nom i representació de l'Ajuntament esmentat.  
  
La seua legitimació i representació per a aquest acte es deriva de la condició i càrrec d'Alcalde-President de la referida corporació, de manera que està autoritzat per a subscriure aquest conveni d'acord amb el que disposen l'article 21.1.b) de la Llei 7/1985, de 2 d'abril, reguladora de les bases de règim local, i l'acord adoptat per la Junta de Govern Local del referit Ajuntament en data 23 de desembre de 2019.  
  
Totes les persones compareixents,  
  
EXPOSEN  
  
I. Turisme Comunitat Valenciana té, com a finalitats, entre altres, l'execució, la coordinació i l'impuls d'accions de promoció i desenvolupament del sector turístic a la Comunitat Valenciana, i potenciar aquesta oferta, mitjançant el suport a la comercialització, la informació i la difusió del producte turístic de la Comunitat Valenciana, i, en general, a la realització de les activitats necessàries per a una millor promoció de l'oferta turística de la Comunitat Valenciana.  
  
D'acord amb l'esmentada finalitat, i a l'empara de l'article 42 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, Turisme Comunitat Valenciana té aprovats, entre els seus plans per a l'any en curs, la línia d'actuació corresponent a la Xarxa d'Oficines d'Informació Turística -Xarxa Tourist Info-, destinada al manteniment i ampliació d'una Xarxa de tals característiques, que siga homogènia quant a la seua cobertura, contingut informatiu, instruments de suport i mecanismes interactius d'aquesta, per a oferir a la persona visitant de la Comunitat Valenciana un conjunt integral de serveis, amb el propòsit de millorar el grau de satisfacció dels i de les turistes, i optimitzar la gestió de l'experiència turística i la comunicació i difusió dels productes turístics de la Comunitat Valenciana.  
  
II. Amb data 5 de febrer de 2007, l'Agència Valenciana del Turisme va subscriure un conveni de col·laboració amb l'Ajuntament del Campello, amb l'objecte que la oficina d'informació turística d'aquest municipi, denominada «Tourist Info el Campello», s'integrara en la Xarxa Tourist Info de la Comunitat Valenciana.  
Que, amb posterioritat a l'obertura d'aqueixa oficina, es va incorporar a la Xarxa Tourist-Info de la Generalitat, mitjançant Addenda de data 24 de setembre de 2012, al Conveni referenciat, els denominats «Tourist Info el Campello-Platja Muchavista» i el «Punt d'Informació Tourist Info el Campello-Estació FGV».  
  
Aquell conveni de data 5 de febrer de 2007, i la seua addenda de 24 de setembre de 2012, estan afectats per la Llei 40/2015, d'1 d'octubre, de règim jurídic del sector públic (BOE núm. 236, de 02/10/2015), de forma singular per la seua disposició addicional huitena, i pel Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV núm. 7379, de 13/10/2014), requerint la seua adaptació als seus termes.  
  
III. Turisme Comunitat Valenciana té la disposició a mantindre i actualitzar la col·laboració amb l'Ajuntament del Campello, per a l'adequat funcionament de les Oficines d'Informació Turística del municipi, denominades Tourist Info i la seua coordinació, atés que considera de gran interés aquesta actuació, en atenció tant a l'oferta turística de el Campello, com al seu potencial turístic.  
  
IV. L'Ajuntament del Campello té interés a mantindre i actualitzar les Oficines Tourist Info el Campello, Tourist Info el Campello-Platja Muchavista y i el Punt d'Informació Turística Tourist Info el Campello-Estació FGV adscrits a la Xarxa Tourist Info, per a la qual cosa ha sol·licitat la col·laboració, en els aspectes que després es diran, de Turisme Comunitat Valenciana, i està disposat a assumir els compromisos i obligacions que més endavant es detallen.  
  
V. Per a ambdues institucions signatàries, el millor posicionament i coneixement nacional i internacional de la Comunitat Valenciana i del municipi del Campello suposen un valor afegit per a la consecució dels seus propis objectius i el millor desenvolupament de les seues finalitats i competències. En aquest sentit, les dues parts tenen la disposició a reforçar la seua col·laboració per a millorar els serveis d'informació turística que s'ofereixen en el municipi del Campello. I estan disposades a realitzar les actuacions que més endavant s'estableixen, especialment aquelles que es reconeixen com a prioritàries: perfil del personal, identificació corporativa del servei Tourist Info, cobertura informativa homogènia, i territorialment de tota la Comunitat Valenciana, intercanvi d'informació turística i col·laboració en els sistemes estadístics i d'avaluació del servei, consolidació i participació activa en les eines d'atenció i en els sistemes de qualitat turística, entre altres aspectes, sota la coordinació de Turisme Comunitat Valenciana en el marc del Programa de la Xarxa Tourist Info.  
A aquests efectes, ambdues parts consideren convenient l'atorgament d'aquest Conveni de col·laboració entre Turisme Comunitat Valenciana i l'Ajuntament del Campello, com a instrument idoni d'articulació de les condicions en què es realitzarà la col·laboració de les actuacions descrites.  
 Per tot el que s'ha exposat, les parts, que es reconeixen capacitat legal suficient per a aquest acte, i en la representació que ostenten,  
  
ACORDEN  
  
Primer. Objecte del conveni.  
Turisme Comunitat Valenciana i l'Ajuntament del Campello es comprometen a prestar-se col·laboració mútua en el desenvolupament del Programa de la Xarxa Tourist Info, i cooperar en el funcionament i l'operativitat plena de les Oficines d'Informació Turística situades en el municipi del Campello, i denominades Tourist Info El Campello, Tourist Info El Campello-Platja Muchavista i el punt d'informació Tourist Info El Campello- Estació FGV, que quedaran integrades en la Xarxa Tourist Info de la Comunitat Valenciana. Aquest programa té per finalitat, oferir un ampli servei d'informació de l'oferta turística de la localitat del Campello, així com del conjunt de productes turístics de la Comunitat Valenciana.   
Les oficines Tourist Info prestaran un servei d'informació turística a la persona viatgera i a la persona turista de la ciutat del Campello, en particular, i de la Comunitat Valenciana, en general, amb un horari el més ampli possible i amb personal depenent de l'Ajuntament del Campello, amb un perfil professional adequat a les funcions pròpies de la informació turística, i específicament, amb un domini elevat d'anglés i almenys una altra llengua europea, preferentment alemany o francés, a més del compliment del pla de formació anual de la Xarxa Tourist Info.  
  
Segon. Oficines que s'adhereixen a la xarxa Tourist Info.   
La col·laboració a prestar per Turisme Comunitat Valenciana, derivada d'aquest conveni, es refereix a les següents oficines Tourist Info, situades en el citat municipi:  
1. Tourist Info el Campello , carrer Sant Bartolomé, 30, 03780 el Campello.  
2. Tourist Info el Campello-Platja Muchavista, avinguda Jaume I, el Conqueridor, s/n, 03436 el Campello.  
3. Punt d'Informació Tourist Info El Campello-Estació FGV, avinguda Generalitat, s/n, 03237 El Campello.  
  
L'objecte del conveni podrà ser ampliat a altres oficines d'informació turística o punts d'informació temporal municipals, sempre que hi haja acord exprés i escrit entre ambdues parts, mitjançant documents annexos de desenvolupament del present conveni.  
  
Tercer. Obligacions de Turisme Comunitat Valenciana.   
La col·laboració a prestar per Turisme Comunitat Valenciana es fonamenta, no només respecte en una infraestructura merament material, sinó també en dotar a les oficines «Tourist Info» més amunt esmentades, objecte del present conveni, de les tecnologies adequades per al desenvolupament efectiu de les bases de dades turístiques, en col·laboració amb Turisme Comunitat Valenciana, l'accés efectiu als sistemes d'informació de Turisme Comunitat Valenciana, l'intercanvi i la comunicació en les respectives funcions entre les diferents Oficines de la Xarxa Tourist Info, com també en la formació del personal tècnic i informador i en els procediments de servei en les citades oficines, homogenis en tot cas amb la resta d'oficines de la Xarxa Tourist Info.  
En concret, Turisme Comunitat Valenciana es compromet a prestar col·laboració i ajuda de la forma que a continuació es determina:  
  
A) Mantenint la corresponent cessió d'ús de la imatge i decoració de les Oficines pel que fa a mobiliari, retolació, cartelleria, suports de material informatiu, material de promoció, i infraestructura informàtica, efectuada en el seu moment, en compliment dels termes del conveni d'adhesió a la Xarxa de 5 de febrer de 2007, y la seua addenda de 24 de setembre de 2012, esmentats en l'apartat II de la part expositiva del present Conveni.  
Per a dur a terme, si escau, l'actualització de l'esmentada cessió, es formalitzarà l'acte jurídic tal com preveuen els articles 90 i següents de la Llei 14/2003, de 10 d'abril, de Patrimoni de la Generalitat, amb l'informe previ del departament de què depenen els béns, i valoració d'aquests.  
Aquesta imatge en el seu conjunt respon al criteri homologat de la ?Xarxa d'Oficines d'Informació Turística de la Comunitat Valenciana, Xarxa Tourist Info», tal com figura en el document que, com a annex, s'incorpora al present conveni.  
En cas que calga actualitzar la cessió d'ús, a favor de l'ajuntament, de mobiliari, de decoració, d'infraestructura informàtica o d'altres elements no consumibles, s'ha d'efectuar la corresponent inscripció en l'inventari i l'atorgament d'una acta de lliurament a l'Ajuntament dels elements afectats.  
  
B) Posant a la disposició de les Oficines «Tourist Info» del Campello, tant en suport informàtic com documental, les bases de dades i la informació turística de caràcter públic que disposa Turisme Comunitat Valenciana, no afectades per la Llei Orgànica 3/2018, de 5 de desembre, de protecció de dades de caràcter personal i garantia dels drets digitals i el Reglament (UE) 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
C) Possibilitant l'acció coordinada de les Oficines «Tourist Info El Campello», amb la resta de les Oficines de la Xarxa de la Generalitat, mitjançant les visites periòdiques de la persona coordinadora designada per Turisme Comunitat Valenciana per a aquestes finalitats. En aquestes visites periòdiques es durà a terme el seguiment de l'ús de les eines comunes de la Xarxa, protocols d'atenció a la persona turista, manteniment de les instal·lacions, recepció de propostes de millora, i solució de problemes tècnics, entre altres qüestions.  
  
D) Col·laborant en la determinació del perfil professional del personal que preste els seus serveis en les citades oficines, així com en la formació i reciclatge professional d'aquest, mitjançant l'impuls de cursos, convocatòries de beques de formació i altres accions. En aquest sentit, Turisme Comunitat Valenciana podrà proporcionar el seu assessorament tècnic i participació, prèvia sol·licitud de l'Ajuntament, en els processos de selecció del personal de referència.  
  
E) Recolzant i millorant la qualitat dels suports informatius realitzats per l'Ajuntament del Campello per a promocionar l'oferta turística local, mitjançant la coordinació i l'assessorament tècnic de la persona coordinadora per a la realització de publicacions, material gràfic i audiovisual.   
   
F) Recolzant i millorant la gestió de la qualitat, com a estratègia bàsica del servei que ofereixen les Oficines ?Tourist Info?, i aportant les eines i els procediments per a la millora contínua dels processos i l'aplicació de criteris d'excel·lència en l'atenció al turista del Campello. Per a això, Turisme Comunitat Valenciana posarà a la disposició de les oficines objecte del present conveni procediments de qualitat, eines estadístiques i d'enquestes i els estudis de satisfacció de la Xarxa Tourist Info.  
   
G) Turisme Comunitat Valenciana publicarà el text íntegre del conveni, una vegada subscrit, tal com estableix l'article 9.1.c) de la Llei 2/2015, de 2 d'abril, de la Generalitat, de Transparència, Bon Govern i Participació ciutadana de la Comunitat Valenciana i en el Diari Oficial de la Generalitat Valenciana (DOGV), segons determina l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Quart. Obligacions de l'ajuntament.   
L'Ajuntament del Campello, en integrar-se les seues oficines d'Informació Turística en la Xarxa Tourist Info, es compromet a:  
  
A) Sostindre econòmicament i materialment les referides Oficines «Tourist Info El Campello», i afrontar la totalitat de despeses corrents i del personal necessari per a l'adequat funcionament de les Oficines.  
  
B) Procurar, en tot moment, la qualitat en la prestació dels serveis per part de les Oficines, amb un horari de funcionament i atenció al públic de caràcter flexible i perfectament adaptat al que, amb caràcter general, està establit per al conjunt de la Xarxa d'Oficines d'Informació Turística de la Generalitat.  
  
C) Disposar de personal al capdavant de les Oficines Tourist Info del Campello, amb un perfil professional adequat i amb l'estabilitat laboral suficient per a donar continuïtat a les diverses tasques que s'exerceixen en les Oficines Tourist Info, tot açò respectant l'autonomia de l'Ajuntament en la seua política de contractació de personal. En aquest sentit, l'Ajuntament podrà sol·licitar a Turisme Comunitat Valenciana el seu assessorament tècnic i participació en els processos de selecció del personal de referència.  
  
D) Concedir tots els permisos oportuns al personal de les Oficines Tourist Info per a poder assistir als diferents cursos de formació i reciclatge que programe Turisme Comunitat Valenciana.  
  
E) Mantindre la imatge de les Oficines «Tourist Info El Campello», d'acord amb la resta de la Xarxa Tourist Info de la Generalitat. S'entén comprés en el concepte d'imatge, els elements decoratius, els uniformes del personal, el material d'informació, els rètols, etc. L'Ajuntament haurà de comunicar a Turisme Comunitat Valenciana qualsevol deterioració o menyscapte que es produïsca en el mobiliari i un altre material subministrat per Turisme Comunitat Valenciana. Haurà de ser objecte de consulta, també amb Turisme Comunitat Valenciana qualsevol material o suport d'informació o publicitat que haja de ser distribuït en les citades Oficines de Turisme.  
  
F) Consultar, igualment, amb Turisme Comunitat Valenciana, i comptar amb el seu corresponent vistiplau, la instal·lació, utilització i manteniment de qualsevol altra base de dades diferents o eina informàtica que les substituïsca, independentment de l'àmbit territorial que comprenga, i que requerisca la utilització dels equips propis informàtics cedits per Turisme Comunitat Valenciana.  
  
G) Col·laborar amb Turisme Comunitat Valenciana en el manteniment dels sistemes d'informació turística entesos com a bases de dades de la Xarxa Tourist Info, Portal turístic i xarxes socials turístiques de la Comunitat Valenciana, entre altres, i tindre a la disposició de les persones usuàries de les Oficines Tourist Info el Campello informació de totes les destinacions de la Comunitat Valenciana, i especialment els següents materials:  
Materials editats per Turisme Comunitat Valenciana referits al conjunt de la Comunitat Valenciana.   
Material editat per l'Ajuntament del Campello.  
Material editat pels patronats provincials de Turisme d'Alacant, Castelló i València.  
Material editat per altres entitats locals que tinguen com a objectiu difondre l'oferta turística dels diferents municipis de la Comunitat Valenciana.  
Material editat per altres agents del sector turístic, públics o privats, de la Comunitat Valenciana, subjectes a la legalitat, que aporten informació sobre ofertes concretes d'interés per a les persones visitants.  
  
Només es prestarà informació sobre l'oferta degudament legalitzada conforme a la normativa vigent.  
  
H) Facilitar les accions necessàries per a la senyalització d'accés de les Oficines «Tourist Info El Campello».  
I) Participar en els objectius de qualitat de la Xarxa Tourist Info, de forma singular mitjançant el seguiment dels estàndards, eines i procediments definits per Turisme Comunitat Valenciana per a la Xarxa Tourist Info, tant per a l'atenció postvenda presencial com per a la remota.  
   
J) Participar activament en els sistemes de recollida i intercanvi d'informació estadística de la Xarxa Tourist Info, estudis sobre aquesta matèria promoguts per Turisme Comunitat Valenciana, avaluació del servei a través d'enquestes, visites presencials, etc.  
  
K) Designar les persones representants ordinàries en l'Òrgan de seguiment mixt previst en l'apartat cinqué d'aquest conveni.  
   
L) L'Ajuntament del Campello publicarà el text íntegre del conveni, una vegada subscrit, en la web de l'Ajuntament, conforme al que es disposa en els articles 9.1.c) i 10.3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Cinqué. Comissió de seguiment del present conveni.  
Es crea una comissió de seguiment del present conveni amb les següents funcions:  
- Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes; s'inclourà a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit.  
- Informar les parts dels retards i incidències que es puguen presentar durant l'execució del conveni.  
- Emetre un informe o valoració final sobre el grau de compliment dels objectius consignats en el conveni subscrit.  
La comissió de seguiment estarà constituïda de forma paritària per quatre representants, nomenats o nomenades per ambdues parts de comú acord, que presidirà la persona designada pel president de Turisme Comunitat Valenciana, qui també nomenarà el secretari de la comissió.  
   
La Comissió de seguiment es reunirà almenys una vegada a l'any i sempre que ho sol·licite qualsevol de les parts.  
En la designació de les persones que representen la Generalitat es procurarà la presència equilibrada de dones i homes, en aplicació del previst en el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
  
Els informes i actes de seguiment s'elevaran a la unitat o departament administratiu de Turisme Comunitat Valenciana que gestiona la Xarxa Tourist Info i al Departament de turisme de l'Ajuntament del Campello.  
El seu funcionament i adopció d'acords es regularan pel previst en els articles 15 i següents de la Llei 40/2015, d'1 d'octubre, de règim jurídic del sector públic.  
  
 Sisé. Carència de contingut econòmic.  
El present conveni de col·laboració no té contingut econòmic; per tant, els costos i pressupostos que es puguen derivar de les actuacions específiques establides en aquest conveni, seran desenvolupades per cada organisme en l'àmbit de les seues respectives competències i pressupostos.  
L'aplicació i execució d'aquest conveni, inclosos tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat, i en tot cas, haurà de ser atesa amb els seus mitjans personals i materials.  
  
Quan per a la consecució d'algun dels objectius d'aquest conveni siguen precises activitats diferents de les contemplades en el mateix, on siga necessària la intervenció simultània d'ambdues institucions, es formalitzaran els convenis específics de col·laboració oportuns, en els quals s'indicarà la naturalesa de la col·laboració, el cost, el temps de realització, l'assignació econòmica, així com qualsevol altra obligació o contraprestació que corresponga a cadascuna de les parts.  
  
  
Seté. Vigència i extinció del present conveni.  
Aquest conveni produirà efectes des de la seua signatura i el termini de durada del mateix serà de quatre anys.  
D'acord amb els termes de l'article 49. h) 2a de la Llei 40/2015, de règim jurídic del sector públic, en qualsevol moment abans de la finalització del termini previst de quatre anys, les parts signants del conveni podran acordar unànimement la seua pròrroga per un període de fins a quatre anys addicionals, o la seua extinció, sense que la pròrroga comporte obligació econòmica alguna per a Turisme Comunitat Valenciana.  
El conveni també es podrà modificar o resoldre per acord d'ambdues parts, o a instàncies de Turisme Comunitat Valenciana per incompliment per part de l'Ajuntament de les estipulacions previstes en el mateix. En tot cas, les parts es comprometen a acabar aquelles activitats que es troben en curs, que es finalitzaran en la forma acordada per la Comissió de Seguiment.  
  
 Huité. Resolució del conveni anterior d'adhesió a la xarxa Tourist Info.  
Les parts, d'igual manera, acorden resoldre el conveni d'adhesió a la Xarxa Tourist Info de la Comunitat Valenciana subscrit entre els dos organismes el 5 de febrer de 2007 i la seua addenda de 24 de setembre de 2012.  
  
Nové. Jurisdicció.  
La resolució de les qüestions litigioses que puguen sorgir respecte a aquest conveni se sotmetrà a la Jurisdicció Contenciosa Administrativa.  
  
  
Les parts compareixents en la representació que cadascuna ostenta, una vegada llegit el present document, i en prova de conformitat amb el seu contingut íntegre, el subscriuen i signen, per duplicat exemplar, en el lloc i en la data al principi indicats.  
  
El president de  
Turisme Comunitat Valenciana  
Francesc Colomer Sánchez  
  
El alcalde de l'Ajuntament d'El Campello  
Juan José Berenguer Alcobendas  
  
  
  
ANNEX AL CONVENI  
  
1. Ubicació i espai.  
La ubicació de l'oficina tindrà en compte els aforaments de trànsit de visitants, així com els punts d'alta concentració de públic.  
L'oficina tindrà com a mínim 50 m2 per a ús públic, lavabos i un magatzem de 10 m2, llevat que, a sol·licitud de l'Ajuntament degudament justificada, i amb l'informe tècnic favorable previ del departament administratiu de Turisme Comunitat Valenciana que gestiona la Xarxa Tourist Info, Turisme Comunitat Valenciana dispense d'aquestes dimensions. Els accessos per al públic han d'estar lliures de barreres arquitectòniques. Així mateix, l'estructura arquitectònica, tant la interna com l'externa, del local designat per l'Ajuntament, ha d'estar en perfectes condicions per a la seua immediata ocupació, no assumint Turisme Comunitat Valenciana, en virtut d'aquest conveni, cap despesa derivada de la rehabilitació, remodelació o millora d'aquest.  
  
2. Imatge corporativa externa de l'oficina.  
  
Serà competència de Turisme Comunitat Valenciana pel que fa a elements homogenis, i es deixarà un espai per a la retolació pròpia del municipi.  
  
3. Senyalització interna i espai d'informació.  
3.1. Senyalització interna:  
Tauler/anunci intern, el disseny del qual és competència de Turisme Comunitat Valenciana, com a element homogeni de la Xarxa d'Oficines d'Informació Turística.  
  
3.2. Espai d'informació:  
En els espais d'atenció i acollida o recepció de la persona visitant, s'instal·laran suports que permeten la difusió de l'oferta turística del municipi i de la resta de la Comunitat, diferenciant 3 tipus d'informació:  
-Material editat per Turisme Comunitat Valenciana referit al conjunt de la Comunitat Valenciana.  
-Material editat per l'Ajuntament i/o altres entitats locals que tinguen, com a objectiu, difondre l'oferta turística del municipi i de la zona.  
-Material editat per les empreses privades que aporten informació sobre ofertes concretes d'interés per als visitants.  
  
4. Uniformes del personal.  
Serà un element homogeni en el conjunt de la xarxa.  
  
5. Decoració general.  
Contindrà imatges generals de la Comunitat Valenciana i específiques del municipi en qüestió.  
  
6. Acta d'entrega; estat de l'oficina.  
Es realitzarà un inventari del material que conté l'oficina, com també l'alçament d'una acta d'entrega del dit material.  
  
7. Horaris d'assistència al públic.  
Estiu (de l'1 de juliol a l'1 d'octubre)\*:  
De dilluns a dissabte, de 10:00 a 14:00 i de 17:00 a 20:00 hores.  
Diumenge, de 10:00 a 14:00 i de 16:00 a 18:30 hores. Aquest horari regirà també en Setmana Santa/Pasqua  
Hivern\*:  
De dilluns a divendres, de 10:00 a 14:00 i de les 16:00 a 18:30 hores.  
Dissabte i diumenge de 10:00 a 14:00 hores.  
  
(\*) Sense perjudici que l'Ajuntament del Campello programe horaris especials a causa de les temporades punta de recepció de visitants o justifique la disposició d'un horari més reduït, en atenció a la plantilla de l'Oficina, o a fluxos turístics, entre altres raons tècniques.